Checklist 5 ข้อที่ถูกออกแบบมาเพื่อใช้ประโยชน์จากตลาดขาขึ้นให้มากที่สุด มีอะไรบ้าง
a) 1. พยายามทำให้พอร์ทมีแต่หุ้นที่เป็นขาขึ้น 2. หุ้นของคุณ “นำ” หรือ “ตาม” ตลาด 3. ปรับ Stop อย่าให้แคบเกินไป 4. กระจายความเสี่ยงเท่ากับการรับประกันโอกาสในการทำกำไร 5. หาโอกาสสวนทางตลาดได้บางครั้ง

b) 1. ทำให้พอร์ทมีทั้งหุ้นที่เป็นขาขึ้นและขาลง 2. หุ้นของคุณ “นำ” หรือ “ตาม” ตลาด 3. ปรับ Stop อย่าให้แคบเกินไป 4. กระจายความเสี่ยงเท่ากับการรับประกันโอกาสในการทำกำไร 5. อย่าสวนตลาด

c) 1. พยายามทำให้พอร์ทมีแต่หุ้นที่เป็นขาขึ้น 2. หุ้นของคุณ “นำ” หรือ “ตาม” ตลาด 3. ปรับ Stop อย่าให้แคบเกินไป 4. กระจายความเสี่ยงเท่ากับการรับประกันโอกาสในการทำกำไร 5. อย่าสวนตลาด

d) 1. พยายามทำให้พอร์ทมีแต่หุ้นที่เป็นขาขึ้น 2. หุ้นของคุณ “นำ” หรือ “ตาม” ตลาด 3. ปรับ Stop อย่าให้แคบเกินไป 4. ไม่ต้องกระจายความเสี่ยง 5. อย่าสวนตลาด
ข้อที่ถูกต้องคือ c)  เพราะว่า Checklist ต่อไปนี้นั้นได้ถูกออกแบบมาเพื่อใช้ประโยชน์จากตลาดขาขึ้นให้มากที่สุด ซึ่งแนวคิดง่ายๆของการทำกำไรจากตลาดขาขึ้นก็คือ เราต้องมีหุ้นที่แข็งแกร่งอยู่ในพอร์ท และ รู้จักปล่อยให้พวกมันวิ่งไปให้ไกลที่สุด อย่าพยายามกระโดดไปๆมาๆ เพราะคุณมักจะต้อง “เสียม้า” โดยไม่จำเป็น การนั่งนิ่งๆให้เป็นคือทักษะที่สูงที่สุดในตลาดขาขึ้น และนี่ก็คือ Checklist ทั้ง 5 ข้อ

1. พยายามทำให้พอร์ทมีแต่หุ้นที่เป็นขาขึ้น
อันที่จริงแล้ว Checklist ในข้อแรกนี้เป็นสิ่งที่ควรจะทำอยู่อย่างสม่ำเสมออยู่แล้วในทุกเวลา อย่างไรก็ตามในตลาดขาขึ้นนั้นนี่คือสิ่งที่สำคัญมากๆเลยทีเดียว นั่นก็เพราะการที่หุ้นของคุณนั้นมีแนวโน้มเป็นขาขึ้นในขณะเดียวกับที่ตลาดเป็นขาขึ้นอยู่นั้น มันคือหลักประกันว่าอย่างน้อยๆที่สุดแล้ว พวกมันก็ได้หันหัวไปในทางเดียวกับกระแสของตลาดโดยรวมนั่นเอง นี่ทำให้เรามีแรงส่งจาก 2 หลักคือทั้งตัวของหุ้นเองและจากตลาด ซึ่งแน่นอนว่าหุ้นที่อยู่ในขาขึ้นเมื่อตลาดเป็นขาขึ้นคือหุ้นที่มีโอกาสจะโบยบินไปได้ไกลที่สุดอย่างไม่ต้องสงสัย

2. หุ้นของคุณ “นำ” หรือ “ตาม” ตลาด
คนส่วนใหญ่มักทำใจไม่ได้ที่จะต้องซื้อหุ้นนำตลาดเมื่อตลาดเป็นขาขึ้น พวกเขามักให้ข้อแก้ตัวที่ว่าพวกมันได้วิ่งขึ้นมาเรียบร้อยแล้ว แต่นีคือสิ่งที่ผิดพลาดอย่างมหันต์ นั่นก็เพราะตามสถิติแล้วหุ้นนำตลาดคือหุ้นที่จะให้ผลตอบแทนเป็นอย่างสูงเมื่อตลาดเป็นขาขึ้น นอกจากนี้แล้วผลการทดสอบยังได้บ่งชี้ว่าในระยะยาวแล้วการเข้าซื้อหุ้นนำตลาดเมื่อตลาดกลายเป็นขาขึ้นนั้น (ถึงแม้ว่ามันจะได้วิ่งขึ้นมาก่อนแล้ว) จะสามารถช่วยให้พอร์ทของเราเติบโตเหนือกว่าการซื้อหุ้นตามตลาดอย่างมากมาย ดังนั้นแล้วลองตรวจสอบดูว่าหุ้นแต่ละตัวในพอร์ทของคุณแข็งแกร่งกว่าตลาดอยู่หรือไม่อย่างไร และคุณควรพยายามปรับพอร์ทให้มีหุ้นพวกนี้เอาไว้เป็นประจำด้วย

3. ปรับ Stop อย่าให้แคบเกินไป
ไม่ว่าคุณจะเล่นหุ้นตัวเล็กหรือตัวใหญ่และผันผวนมากน้อยแค่ไหน ในช่วงที่ตลาดเป็นขาขึ้นคุณควรที่จะถ่างจุด Stop ออกมาอย่าให้แคบเกินไป นั่นก็เพราะสิ่งที่สำคัญที่สุดอย่างหนึ่งเมื่อตลาดเป็นขาขึ้นก็คือ คุณต้องรู้จักการ Let Profits Run ไปให้ไกลที่สุดเท่าที่จะทำได้นั่นเอง เราต้องรู้จักตักตวงผลกำไรก้อนใหญ่ที่สุดเมื่อตลาดเป็นแบบนี้ อย่าได้พยายามกระโดดเข้าๆออกๆ หรือนั่งจ้องตลาดทุกวันเวลา คุณต้องรู้จักนั่งนิ่งๆให้นานที่สุดจนกว่างานเลี้ยงจะจบลงโดนท่องเอาไว้ว่า “It’s a Bull Market!”

4. กระจายความเสี่ยงเท่ากับการรับประกันโอกาสในการทำกำไร
“เมื่อตลาดเป็นขาขึ้นขี้หมายังกลายเป็นทอง” นี่คือประโยคที่คุณต้องจำเอาไว้ สถิติว่าไว้ว่า 3 ใน 4 ของหุ้นในตลาดมักวิ่งขึ้นไปไม่ว่ามันจะดีหรือร้ายแค่ไหน กลยุทธ์การลงทุนส่วนใหญ่มักทำกำไรได้เป็นกอบเป็นกำเมื่อตลาดมีแนวโน้มขาขึ้นเป็นชัดเจนแทบทั้งสิ้น และจะเกิดอะไรขึ้นหากว่าคุณถือหุ้นอยู่เพียง 2-3 ตัวในพอร์ทด้วยความคาดหวังอย่างเต็มเปี่ยมแต่กลับไม่ใช่เวลาของพวกมัน นี่คือสิ่งที่คุณไม่อาจรับได้ คุณอาจจำเป็นต้องรอไปถึงรอบใหญ่รอบหน้าหากพวกมันพลาดเป้าไปอยู่ในกลุ่ม 1 ใน 4 ที่ไม่วิ่งขึ้นไป ดังนั้นแล้ว การกระจายความเสี่ยงจึงเท่ากับการรับประกันโอกาสในการทำกำไรของคุณ พยายามปรับพอร์ทให้กระจายออกไปแต่ไม่ถึงกับเหวี่ยงแห การมีหุ้น 10 – 15 ตัวเป็นกลยุทธ์การรับประกันกำไรที่ง่ายที่สุดเมื่อตลาดเป็นขาขึ้น

5. อย่าสวนตลาด
หลายๆคนเป็นโรคชอบค้านตลาด นี่เป็นสิ่งที่อันตรายมากๆเลยทีเดียว คุณไม่ควรเป็นฝ่ายค้านกับตลาดโดยเฉพาะเมื่อตลาดอยู่ในแนวโน้มขาขึ้นใหญ่ เมื่อตลาดเป็นขาขึ้นนั้นหากคุณติด Short Position อยู่จงรู้จัก Cover Position ปกป้องตัวเองซะ และหากไม่มีก็อย่าได้พยายาม Short สวนตลาดและสวนแนวโน้ม สถิติและการทดสอบได้บ่งชี้อย่างชัดเจนว่านี่คือหนทางในการหมดตัวในระยะยาวด้วย Degree ที่สูงมากๆ จำเอาไว้ว่าเมื่อต้องเล่นกับตลาดแล้ว “ถ้าไม่ตามใจมันก็อย่าไปขัดใจมัน”
ตลาดการเงิน & ผลิตภัณฑ์และบริการทางการเงิน